
Ehituslubade väljastamine 
1. ASJAOLUD JA MENETLUSE KÄIK
Narva Linnavalitsuse korralduse vastuvõtmiseks laekusid: 
1.1. 06.10.2014.a ehitusloa väljastamise taotlus (dok. reg nr. 10020/1-16) Looga tn 34a paadigaraaži laiendamiseks. 21.10.2014.a on taotlejale saadetud kiri esinevate puuduste kohta esitatud dokumentides. Kõik märgitud puudused on kõrvaldatud.
1.2. 23.09.2014.a A. Puškini tn 43 kinnistu omanikult ehitusloa väljastamise taotlus (dok. reg nr. 9481/1-16) üksikelamu püstitamiseks (koos vajalikke tehnorajatistega: vee- ja kanalisatsioonitoru, elektrimaakaabelliin). 01.12.2014.a on taotlejale saadetud kiri esinevate puuduste kohta esitatud dokumentides. Kõik märgitud puudused on kõrvaldatud.

1.3. 27.05.2015.a Päeva tn 14 kinnistu omanikult ehitusloa väljastamise taotlus (dok. reg nr. 5058/1-16) tulemüüriseina püstitamiseks. 29.07.2015.a ehitusprojekt on heaks kiidetud Ida Päästekeskuselt ja 30.07.2015.a kooskõlastatud peaarhitektiga.

1.4. 04.06.2015.a Maxima Eesti OÜ poolt ehituslubade väljastamise taotlused (dok. reg nr. 5363/1-16) Kreenholmi tn 54 territooriumil plastmasskastidelao, paberpressihoone ja jäätmehoidlahoone püstitamiseks. 17.06.2015.a ehitusprojekt on suunatud Ida Päästekeskusele kirjaliku heakskiidu saamiseks. 29.07.2015.a ehitusprojekt on heaks kiidetud Ida Päästekeskuselt ja 30.07.2015.a kooskõlastatud peaarhitektiga.
Kõik dokumendid laekusid koos seadusega ettenähtud korras kooskõlastatud ehitusprojektide ja riigilõivu maksekorraldustega. Ehitusprojektide vastavust projekteerimistingimustele, kehtestatud planeeringule, seadustele ning teistele õigusaktidele on kontrollinud Arhitektuuri- ja Planeerimise osakond ning projektid on kooskõlastatud peaarhitektiga. Esitatud dokumentides ehitusseaduse §24 toodud ehituslubade väljastamise keeldumise põhjused puuduvad. Seega, ehituslubade väljastamiseks takistusi ei ole.

2.    ÕIGUSLIKUD ALUSED

2.1. Ehitusseaduse § 23 lõike 1 kohaselt ehitusloa väljastab ja tunnistab kehtetuks kohalik omavalitsus.

2.2. Narva linna ehitusmääruse §24  lõigete 4, 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.
2.3. Haldusmenetluse seaduse §5 lg 5 kohaselt kui haldusmenetlust reguleerivad õigusnormid menetluse ajal muutuvad, kohaldatakse menetluse alguses kehtinud õigusnorme.
3. OTSUS
Väljastada ehitusload alljärgnevatel aadressidel:
3.1.  Looga tn 34a paadigaraaži laiendamiseks.
3.2. A. Puškini tn 43 üksikelamu püstitamiseks (koos vajalikke tehnorajatistega: vee- ja kanalisatsioonitoru, elektrimaakaabelliin).
3.3. Päeva tn 14 tulemüüriseina püstitamiseks.
3.4. Kreenholmi tn 54 territooriumil plastmasskastidelao, paberpressihoone ja jäätmehoidlahoone püstitamiseks.

4. RAKENDUSSÄTTED
4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

